# Direcció general de Costos de Personal i Pensions Públiques

La Direcció general de Costos de Personal i Pensions Públiques és un òrgan de gestió del Ministeri d'Hisenda d'Espanya depenent de la Secretaria d'Estat de Pressupostos i Despeses encarregada de les competències en matèria de costos derivats de mesures relatives a les retribucions actives i passives del personal al servei del sector públic i de la dotació de llocs de treball als òrgans de l'Administració, la proposta de normativa i la gestió del sistema de classes passives de l'Estat i les relatives a les interrelacions entre els diferents sistemes de pensions públiques.
El Director General de Costos de Personal i Pensions Públiques és, des del 23 de gener de 2012, Juan José Herrera Campa.

## Funcions

Les seves funcions es regulen en l'Article 10 del Reial decret 769/2017, de 28 de juliol, i les seves funcions són:
* Les funcions normatives i les d'estudi, informe i control en matèria de retribucions, indemnitzacions i d'altres mesures de les quals poden derivar conseqüències econòmiques per al personal del sector públic.
* El disseny de les polítiques de costos de personal i dels criteris generals d'aplicació de les retribucions.
* L'anàlisi i quantificació dels costos de personal amb vista a l'elaboració del corresponent informe i proposta d'inclusió en els Pressupostos Generals de l'Estat.
* L'estudi de les estructures orgàniques de l'Administració de l'Estat, des del punt de vista de l'eficiència dels costos.
* L'examen de les propostes d'aprovació i modificació de les relacions i catàlegs de llocs de treball, així com l'estudi de les dotacions de llocs de treball de les estructures orgàniques de l'Administració de l'Estat.
* L'autorització de la massa salarial del personal laboral del sector públic estatal en els termes que estableixi la normativa pressupostària.
* L'elaboració dels informes previs preceptius sobre els acords, convenis, pactes o instruments similars que el seu contingut pugui generar efectes econòmics sobre els costos de personal, així com els relatius a la determinació i modificació de les condicions retributives del personal laboral i no funcionari, quan les normes pressupostàries ho estableixin.
* L'exercici de les funcions en matèria d'autorització de convenis i acords que li atorgui la normativa en l'àmbit de la Comissió Interministerial de Retribucions i de la Comissió de Seguiment de la Negociació Col·lectiva de les Empreses Públiques.
* L'autorització de la contractació del personal laboral, tant amb caràcter fix com a temporal, així com el nomenament de funcionaris interins, en l'àmbit del sector públic estatal, quan així ho tingui atribuït.
* La gestió del registre de personal directiu del sector públic estatal.
* El reconeixement, gestió i proposta dels pagaments de les pensions del Règim de Classes Passives de l'Estat, de les previstes en la legislació especial derivada de la guerra civil, i d'aquelles altres prestacions, indemnitzacions, ajudes i bestretes la competència de les quals tingui atribuïda, així com les funcions d'informació i atenció al públic.
* L'anàlisi, programació, quantificació, i seguiment dels crèdits continguts en la Secció 7 del Pressupost de Despeses de l'Estat, així com d'aquells altres que tingui assignats en matèria de prestacions socials.
* L'estudi, informe i, si escau, proposta de les normes pressupostàries que regulen les despeses de personal així com els sistemes de pensions qualificats com a públics, a l'efecte de la seva coherència i compatibilitat i la proposta de la normativa que regula el sistema de classes passives i pensions especials.
* La tramitació, proposta i, si escau, resolució de les reclamacions i recursos interposats contra aquells actes que en matèria de pensions, ajudes o indemnitzacions, siguin de la seva competència.
* L'elaboració de l'informe i presentació de la proposta de determinació de retribucions d'alts càrrecs, així com de classificació d'entitats del sector públic estatal al Ministre d'Hisenda, d'acord amb la seva normativa específica.

## Estructura

De la Direcció general depenen els següents òrgans directius:
* Subdirecció General d'Estudis de Costos i Anàlisis de Retribucions.
* Subdirecció General de Gestió de Retribucions i Llocs de treball.
* Subdirecció General de Gestió de Classes Passives.
* Subdirecció General d'Ordenació Normativa i Recursos.

## Directors generals de Costos de Personal

* Juan José Herrera Campa (2012-)
* José Antonio Benedicto Iruiñ (2009-2012)
* Carmen Román Riechmann (2006-2009)
* José Antonio Godé Sánchez (2002-2006)
* José Luis Blanco Sevilla (1994-2002)
* Luis Herrero Juan (1991-1994)
* Elena Salgado Méndez (1987-1991)

## Vegeu també

* Pressupostos Generals de l'Estat
* Secretaria d'Estat de Pressupostos i Despeses
* Jubilació a Espanya
* Contracte públic
* Empleat públic d'Espanya

## Referències

* ↑ «Real Decreto 222/1987, de 20 de febrero, por el que se estructura el Ministerio de Economía y Hacienda.» (en castellà). [Consulta: 7 setembre 2017].
* ↑ «Real Decreto 219/2012, de 23 de enero, por el que se nombra Director General de Costes de Personal y Pensiones Públicas a don Juan José Herrera Campa.» (en castellà). [Consulta: 7 setembre 2017].
* ↑ «Real Decreto 769/2017, de 28 de julio, por el que se desarrolla la estructura orgánica básica del Ministerio de Hacienda y Función Pública y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.» (en castellà). [Consulta: 2 setembre 2017].
El contingut d'aquest article incorpora material publicat al Butlletí Oficial de l'Estat, que es troba al domini públic de conformitat al que es disposa en l'article 13 de la Llei de Propietat Intel·lectual espanyola.

## Enllaços externs

* Seu electrònica de Classes Passives
* Portal de Transparència